Miguel Cardona

Miguel Angel Cardona (lahir 11 Julai 1975) ialah seorang warga pendidik Amerika Syarikat yang kini berkhidmat sebagai Setiausaha Pendidikan Amerika Syarikat sejak 2 Mac 2021. Beliau sebelumnya berkhidmat sebagai Pesuruhjaya Pendidikan Connecticut dari tahun 2019 hingga 2021.

Dilahirkan di Meriden, Connecticut, Cardona memulakan kerjayanya sebagai guru gred empat di Israel Putnam School. Pada usia 27 pada tahun 2003, beliau dilantik sebagai pengetua Hanover School, juga di Meriden, menjadikan beliau pengetua paling muda di negeri itu.

Kehidupan awal dan pendidikan 
Cardona dilahirkan pada 11 Julai 1975 di Meriden, Connecticut. Kedua-dua ibu bapanya ialah orang Puerto Rico. Cardona membesar dengan bahasa Sepanyol sebagai bahasa pertama dan bersusah payah mempelajari bahasa Inggeris ketika masih di tadika. Beliau dibesarkan di sebuah projek perumahan di Meriden dan merupakan graduan H.C. Wilcox Technical High School, di mana beliau ialah sebahagian daripada program pembelajaran automotif. Cardona menerima ijazah Sarjana Muda Sains dalam pendidikan di Universiti Negeri Connecticut Tengah pada 1997. Beliau menerima ijazah Master dalam Sains dalam pendidikan dwibahasa dan budaya di Universiti Connecticut pada 2001. Pada 2004, beliau  melengkapkan profesional pensijilan tahun keenam di univerisit di mana beliau menerima ijazah Doktor Pendidikan pada tahun 2011. Disertasi Cardona yang bertajuk, Menajamkan Fokus Kehendak Politik untuk Mengatasi Ketidakseimbangan Pencapaian, mengkaji jurang antara pelajar bahasa Inggeris dan rakan sekelas mereka. Penasihat utama kedoktoran Cardona ialah Barry G. Sheckley dan penasihat bersekutu beliau ialah Casey D. Cobb.

Kerjaya 
Cardona memulakan kerjayanya sebagai guru gred empat di Israel Putnam Elementary School di Meriden, Connecticut. Pada 2003, di Hanover Elementary School, beliau dinaikkan pangkat dan menjadi pengetua termuda dalam sejarah negeri itu untuk sepuluh tahun. Dari tahun 2015 hingga 2019, Cardona berkhidmat sebagai Asisten Superintenden untuk Pengajaran dan Pembelajaran di Meriden. Cardona juga merupakan profesor adjung dalam Kepimpinan Jabatan Pendidikan Universiti Connecticut. Sepanjang kerjayanya, beliau fokus untuk menutup jurang antara pelajar bahasa Inggeris dan rakan sebaya mereka.

Pada Ogos 2019, Gabenor Ned Lamont melantik Cardona sebagai Pesuruhjaya Pendidikan Connecticut; Cardona ialah orang Latin Amerika pertama dilantik memegang jawatan itu.

Pencalonan sebagai Setiausaha Pendidikan 
Sehingga Disember 2020, walaupun keputusan akhir belum lagi diputuskan, Cardona disebut-sebut sebagai calon Setiausaha Pendidikan Amerika Syarikat dalam kabinet presiden Joe Biden.

Biden kemudiannya secara rasmi mencalonkan Cardona sebagai Setiausaha Pendidikan. 

Cardona menjadi perhatian Biden melalui Linda Darling-Hammond, pemimpin peralihan kuasa, yang pernah berkhidmat untuk Barack Obama pada tahun 2008. Darling-Hammond dan Cardona telah bekerjasama dalam beberapa projek.

Kehidupan peribadi 
Pada tahun 2002, Cardona berkahwin dengan Marissa Pérez, bekas Miss Connecticut (2001). Mereka mempunyai dua anak.

Rujukan

Pautan luar 
 Jabatan Pendidikan Negeri Connecticut

Kelahiran 1975
Orang hidup
Pendidik Amerika Syarikat
Ahli kabinet pentadbiran Biden